Bella Nazari

Mas Nabiella Nazari (lahir 11 Julai 1987) merupakan seorang pelakon dan penyanyi wanita Malaysia. Kerjayanya bermula sebagai salah seorang peserta Mentor musim pertama. Beliau terkenal menerusi watak sebagai Tengku Amalin dalam drama Hati Perempuan dan sebagai Hajar dalam Tabir Zulaikha.

Kehidupan awal
Bella Nazari dilahirkan pada 11 Julai 1987 di Utan Aji, Perlis dan merupakan anak kedua dari tiga adik-beradik. Beliau memiliki diploma dalam jurusan muzik dari Universiti Teknologi MARA (UiTM).

Kerjaya
Pada usia 18 tahun, Bella terpilih sebagai salah seorang peserta rancangan realiti Mentor musim pertama pada tahun 2005 yang turut disertai oleh Nabil Zamanhuri, Dewi Liana Seriestha dan Yanie (Allahyarhamah). Beliau menjadi anak didik penyanyi Noraniza Idris, namun kerjayanya berakhir di pertengahan jalan kerana gagal meneruskan saingan sehingga ke akhir. Beliau berkata dalam temuramah bersama Media Hiburan:

Bakatnya dalam bidang lakonan hadir apabila beliau dipilih menjayakan watak sebagai Hajar dalam Tabir Zulaikha lakonan Tasha Shilla dan Aiman Hakim Ridza. Ini diikuti oleh peranan antagonis bersama Hafreez Adam dalam drama Hati Perempuan yang dibintangi oleh Mia Ahmad dan Saharul Ridzwan, Bella memegang watak sebagai Tengku Amalin.

Bella melancarkan single sulungnya, "Infiniti" yang dikeluarkan pada Mei 2016 selepas 10 tahun menyepi, dan ia kemudian diikuti oleh single keduanya, "Oh Cintaku" pada Februari 2017.

Beliau pernah dicalonkan bagi kategori Artis Baru Terbaik di Anugerah Industri Muzik ke-22 yang berlangsung pada 18 Disember 2016, namun dimenangi oleh Syamel.

Kehidupan peribadi
Bella mendedahkan dalam satu temubual eksklusif pada Disember 2017 bahawa beliau pernah hampir menjadi mangsa seorang pelakon kasanova yang didakwa pernah terlibat dalam beberapa kes penipuan.

Beliau sebelum ini pernah bertunang dengan seorang pegawai polis, namun pertunangan itu tidak berkekalan. Bella sebelum ini dikatakan pernah rapat dengan Andi Bernadee.

Bella mengikat tali pertunangan dengan Iqbal Kamarudin pada 26 Oktober 2019. Pasangan ini berkahwin pada 7 Mac 2020.

Filemografi

Diskografi

Anugerah dan pencalonan

Rujukan

Pautan luar
 
 
 

Kelahiran 1987
Orang hidup
Orang Malaysia berketurunan Melayu
Muslim Malaysia
Orang dari Perlis
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Penyanyi wanita Malaysia
Alumni Universiti Teknologi MARA
Peserta Mentor
Penyanyi berbahasa Melayu
Orang dari Kangar